31976R0312
L 039/2
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 312/76 НА СЪВЕТА
от 9 февруари 1976 година
за изменение на разпоредбите, отнасящи се до правата на работниците във връзка с професионалните съюзи, съдържащи се в Регламент (ЕИО) № 1612/68 относно свободното движение на работници в Общността
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 49 от него,
като взе предвид предложението на Комисията,
като взе предвид становището на Асамблеята (1),
като взе предвид становището на Икономическия и социален комитет (2),
като има предвид, че трябва да бъде постановено в член 8 от Регламент (ЕИО) № 1612/68 на Съвета от 15 октомври 1968 г. относно свободното движение на работници в Общността (3), че на работници, които са граждани на една държава-членка и са наети на работа на територията на друга държава-членка, също се предоставя равно третиране при упражняване на правата, свързани с професионалните съюзи по отношение на избираемостта за административни или управленски длъжности в професионален съюз,
ПРИЕ НАСТОЯЩИЯ РЕГЛАМЕНТ:
Член 1
Член 8 на Регламент (EИО) № 1612/68 се изменя, както следва:
1.
В първото изречение на параграф 1 след „включително правото да гласува“ се добавя следният текст: „и да бъде избиран на административни или управленски длъжности на професионален съюз“.
2.
Параграф 2 се заличава.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 февруари 1976 година.